cyanic-selkie/wikianc huggingface dataset:
భృగు సరస్సు
భృగు సరస్సు భారతదేశంలోని హిమాచల్ ప్రదేశ్ లోగల కుల్లు జిల్లాలో ఉంది. ఇది సుమారు 4,300 మీటర్ల (14,100 అడుగులు) లోతు కలిగి ఉంటుంది.
విస్తీర్ణం
ఇది రోహ్తాంగ్ పార్కుకు తూర్పున కలదు. గులాబా గ్రామం నుండి 6 కిలోమీటర్ల (3.7 మైళ్ళు) దూరంలో ఉంది.
చరిత్ర
పురాణాల ప్రకారం, భృగు మహర్షి ఈ సరస్సు దగ్గర ధ్యానం చేయడం వలన దీనికి అతడి పేరు రావడం జరిగింది. అందుకే దీనిని పవిత్రమైనదిగా భావిస్తారు.
నమ్మకాలు
భృగు మహర్షి చేసిన ధ్యానం కారణంగా ఈ సరస్సు ఎండిపోకుండా ఎల్లప్పుడూ ఎంతో కొంత నీటిని కలిగి ఉంటుందని స్థానికులు నమ్ముతారు.
మూలాలు
వర్గం:హిమాచల్ ప్రదేశ్ వర్గం:సరస్సులు వర్గం:నీటి వనరులు __STATICREDIRECT__
వసుంధర నిలయం
వసుంధర నిలయం, 2013 సెప్టెంబరు 20న విడుదలైన తెలుగు సినిమా. ట్రెండ్ సెట్ ఫిలిం ప్రొడక్షన్ బ్యానరులో పగడాల నరేంద్ర కుమార్ నిర్మించిన ఈ సినిమాకి రవీశన్ దర్శకత్వం వహించాడు. ఇందులో రాజేంద్రప్రసాద్, సత్య, ప్రభాస్ శ్రీను, జయవాణి తదితరులు నటించగా, విజయ్ కురాకుల సంగీతం అందించాడు.
మూలాలు
వర్గం:2013 తెలుగు సినిమాలు వర్గం:తెలుగు భయానక చిత్రాలు వర్గం:తెలుగు థ్రిల్లర్ సినిమాలు వర్గం:రాజేంద్ర ప్రసాద్ నటించిన సినిమాలు
గోవిందా (నటుడు)
గోవిందా ప్రముఖ భారతీయ నటుడు, హాస్యనటుడు, మాజీ రాజకీయ నాయకుడు. గోవిందా అసలు పేరు '''గోవింద్ అర్జున్ అహుజా. '''మంచి  డ్యాన్సర్ గా కూడా ఈయన ప్రసిద్ధులు. 12 ఫిలింఫేర్ అవార్డు  నామినేషన్లు, ఒక ఫిలింఫేర్ స్పెషల్ అవార్డు, ఫిలింఫేర్ ఉత్తమ  హాస్యనటుడు, జీ సినీ అవార్డులు అందుకున్నారు. 2004 నుంచి 2009 వరకు ఎం.పిగా కూడా పనిచేశారు. 1986లో విడుదలైన ఇల్జామ్  ఆయన నటించిన మొదటి సినిమా.165 హిందీ సినిమాల్లో  నటించారు  గోవిందా  1999 జూన్ లో బిబిసి న్యూస్ నిర్వహించిన ఆన్ లైన్  పోల్ లో గోవిందా 10వ గ్రేటెస్ట్ స్టార్ ఆఫ్ స్టేజ్ ఆర్ స్క్రీన్ గా ఎన్నుకోబడ్డారు.
1980లలో గోవిందా ఫ్యామిలీ, డ్రామా, యాక్షన్, రొమాన్స్ వంటి అన్ని రకాల సినిమాల్లోనూ చేశారు. 80వ దశకం మొదట్లో యాక్షన్ హీరోగా చేసినా 90లలో మాత్రం హాస్య కథానాయకునిగా మారారు. సెకెండ్ ఇన్నింగ్స్ మొదలు పెట్టిన అమితాబ్, ఒక సమయంలో తన సినిమాలన్ని వరుసగా పరాజయం పాలవ్వడంతో ఒక స్టార్ట్ బ్యాక్ కోసం గోవిందాతో కలసి సినిమా నటించారు. 1992లో దివ్య భారతి తో కలసి నటించిన షోలా ఔర్ షబ్నమ్ సినిమాతో మొదటిసారిగా హాస్య కథానాయకుని అవతారం ఎత్తారు గోవిందా. ఆంఖే(1993), రాజా బాబు(1994), కూలీ నెం.1(1995), హీరో నెం.1(1997), హసీనా మాన్ జాయేగీ(1999) వంటి సినిమాల్లో నటించారాయన. మాన్ జాయేగా సినిమాలోని నటనకుగాను ఫిలింఫేర్ ఉత్తమ హాస్యనటుడు పురస్కారం, సాజన్ చలే ససురాల్ సినిమాకు ఫిలింఫేర్ స్పెషల్ అవార్డు అందుకున్నారు గోవిందా. జాన్ సే ప్యారా(1992), ఆంఖే(1993), బడేమియా చోటేమియా(1998), అనారీ నెం.1(1999) వంటి సినిమాల్లో ద్విపాత్రాభినయం చేశారు గోవిందా. ఒక్క హధ్ కర్ దీ ఆప్నే(2000)  సినిమాలోనే ఆరు పాత్రల్లో నటించారు ఆయన. రాజు, అతని తల్లి, తండ్రి, చెల్లి, బామ్మ, తాతల పాత్రలు నటించారు గోవిందా.
2000వ దశకం మొదట్లో ఎన్నో పరాజయాలను చవి చూసిన గోవిందా, భగమ్ భాగ్(2006), పార్ట్ నర్(2007), లైఫ్ పార్ట్ నర్(2009), రావన్(2010) వంటి హిట్లను అందుకున్నారు. 2015లో మిథున్ చక్రవర్తి స్థానంలో జీ టివిలోని డాన్స్ రియాలిటీ షో డాన్స్ ఇండియా  డాన్స్ సూపర్ మామ్  సీజన్ 2 కి న్యాయనిర్ణేత అయ్యారు గోవిందా. ఈ షోకు మరే షోకూ రానన్ని టి.ఆర్.పి రేటింగులు వచ్చాయి.
మహారాష్ట్ర లోని ఉత్తర ముంబై నియోజకవర్గం నుండి కాంగ్రెస్ తరఫున 2014లో ఎంపిగా ఎన్నికయ్యారు గోవిందా.
తొలినాళ్ళ జీవితం
1963 21 డిసెంబరున పంజాబీ హిందూ కుటుంబంలో జన్మించారు గోవిందా. నటుడు అరుణ్ కుమార్ అహుజా, నటి, గాయకురాలు నిర్మలా దేవిల కుమారుడు గోవిందా. అరుణ్ కుమార్ పంజాబ్ కు చెందినవారు. నిర్మలాదేవి సింధీ కుటుంబానికి చెందినవారు. ఔరత్(1940) సినిమాలో నటించిన అరుణ్ ఆ సినిమా ద్వారా అప్పట్లో చాలా ప్రముఖులు. ఒక సినిమాను నిర్మించిన అరుణ్, ఆ సినిమా  ఫ్లాప్ కావడంతో అనారోగ్యం పాలయ్యారు. ముంబైలోని కార్టర్ రోడ్ లో ఒక పెద్ద బంగ్లా లో నివసించే అరుణ్ కుటుంబం, ఆయన అనారోగ్యం  పాలవ్వడంతో ఉత్తర ముంబై సబ్ అర్బ్ లోని విరార్ కు మారిపోయారు. ఆరుగురు సంతానంలో ఆఖరివాడు గోవిందా. గోవిందా ముద్దు పేరు "చీ చీ" అంటే చిటికెన్ వేలు అని పంజాబీ భాషలో అర్ధం. వారి ఇంట్లో పంజాబీ భాషే మాట్లాడుకుంటారు.
References
వర్గం:14వ లోక్‌సభ సభ్యులు వర్గం:1963 జననాలు వర్గం:జీవిస్తున్న ప్రజలు
లింఫోమా
లింఫోమా నిర్దారణ
250px|right|thumb|నోడ్యులార్ మెంటల్ సెల్ లింఫోమా సూక్ష్మదర్శిణిలో ఇలా కనిపిస్తుంది లింఫోమా ను నిర్దారణకు జీవాణుపరీక్ష (బయాప్సి) చెయ్యవలసి వుంటుంది. అనగా రోగి శరీరములోని గడ్డ నుండి కొంత భాగమును తీసి సూక్ష్మదర్శిని సహాయముతో చూచి నిర్ధారణ చెయ్యాలి. అలా ప్రథమ నిర్ధారణ చేసాక, మరికొన్ని పరీక్షలు చేయవలసి ఉంటుంది. వాటిలో ముఖ్యమైనవి పై పరీక్షల సహాయముతో లింఫోమాను వర్గీకరించి, అందుకు తగిన చికిత్స చేస్తారు.
వీటిలో ముఖ్యముగా వైద్యులు చూచునది
వర్గీకరణ
సాధారణంగా హాడ్జ్కిన్స్ లింఫొమా లేదా నాన్-హాడ్జ్కిన్స్ లింఫొమాగా విభజిస్తారు.
హాడ్జ్కిన్స్ లింఫోమా
హాడ్జ్కిన్స్ లింఫోమా మిగతా వాటిక్కనా చాలా భిన్నమైనది. ఇందులో రీడ్-స్టెర్న్‌బర్గ్ కణము (Reed–Sternberg cell) వుంటుంది. thumbnail|హాడ్జ్కిన్స్ లింఫోమా సూక్ష్మదర్శినిలో ఇలా ఉంటుంది
నాన్ హాడ్జ్కిన్స్ లింఫోమా
హాడ్జ్కిన్స్ లింఫోమా కానివి ఈ కోవకు చెందును. నాన్ హాడ్జ్కిన్స్ లింఫోమా రకాల పట్టిక
దశలు
లింఫోమా వైద్యము చేయుటకు అది ఏ దశలో ఉందో తెలుసుకొని దానికి తగ్గటుగా చికిత్స అందచేయబడును. లింఫోమా మొదటి దశ నుండి నాల్గవ దశ వరకు విభజించవచ్చును. మొదటి దశలో లింఫోమా నిర్బంధములోనుండును, ఇది ప్రమాదకరమైనది కాదు. నాల్గవ దశలో లింఫోమా ఇతర అవయవాలకు వ్యాపిస్తుంది, ఇది చాలా ప్రమాదకరము కానీ సత్వరముగా చికిత్స అందించినచో నయమగును.
దుబ్బాక (రామన్నపేట)
దుబ్బాక, తెలంగాణ రాష్ట్రం, యాదాద్రి భువనగిరి జిల్లా, రామన్నపేట మండలంలోని గ్రామం.
ఇది మండల కేంద్రమైన రామన్నపేట నుండి 5 కి. మీ. దూరం లోను, సమీప పట్టణమైన నల్గొండ నుండి 39 కి. మీ. దూరంలోనూ ఉంది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 472 ఇళ్లతో, 1839 జనాభాతో 1211 హెక్టార్లలో విస్తరించి ఉంది. గ్రామంలో మగవారి సంఖ్య 903, ఆడవారి సంఖ్య 936. షెడ్యూల్డ్ కులాల సంఖ్య 470 కాగా షెడ్యూల్డ్ తెగల సంఖ్య 31. గ్రామం యొక్క జనగణన లొకేషన్ కోడ్ 576851 .పిన్ కోడ్: 508113.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
దుబ్బాకలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
దుబ్బాకలో భూ వినియోగం కింది విధంగా ఉంది:
నీటిపారుదల సౌకర్యాలు
దుబ్బాకలో వ్యవసాయానికి నీటి సరఫరా కింది వనరుల ద్వారా జరుగుతోంది.
మార్టినిక్‌లో హిందూమతం
మార్టినిక్‌లో ఇండో-మార్టినిక్కులు హిందూమతాన్ని ఆచరిస్తారు. 2007 నాటికి, మార్టినిక్ జనాభాలో హిందువులు 0.3% మంది ఉన్నారు.
చరిత్ర
1848లో బానిసత్వాన్ని రద్దు చేసిన తరువాత, తోటల యజమానులు 1853 నుండి ఉపఖండం నుండి భారతీయులను దిగుమతి చేసుకోవడం ద్వారా తమ కార్మిక అవసరాలను తీర్చుకున్నారు. ఈ వలసదారులు తమ హిందూమతాన్ని తమతో పాటు తెచ్చుకున్నారు. అనేక హిందూ దేవాలయాలు ఇప్పటికీ మార్టినిక్‌లో వాడుకలో ఉన్నాయి. 1987లో, వారి రహస్య వేడుకల గురించిన వ్యక్తిగత వివరణను ఆ వేడుకల్లో పాల్గొన్న ఒక హిందువు ప్రచురించాడు.
జనాభా వివరాలు
అయితే ఇండో-మార్టినిక్కులు ద్వీప జనాభాలో సుమారు 10% వరకు ఉన్నారు. వారిలో 15% మాత్రమే ఇప్పటికీ హిందువులుగా ఉన్నారు.
హిందువులు, క్వింబోయిజర్‌లు (మార్టినిక్‌లోని మరొక మతం) ప్రపంచవ్యాప్తంగా హిందువులతో సంబంధం లేకపోవడం వల్ల తమను తాము క్యాథలిక్కులుగా పరిగణిస్తారు. మాల్డెవిడాన్ స్పిరిటిస్ట్స్ అనేది మార్టినిక్‌లోని ఒక సింక్రెటిక్ మతం. ఇది హిందూమతంలోని అంశాలను, క్రైస్తవం లోని అంశాలనూ కలగలిసి ఉంటుంది. ఇది ప్రధాన దేవత మాల్డెవిడాన్ (మదురై వీరన్) ను జీసస్ క్రైస్ట్‌తో, రెండవ అతి ముఖ్యమైన దేవత మారి-ఎమాన్ ( మరియమ్మన్ ) వర్జిన్ మేరీతో అనుబంధిస్తుంది. ఇది ద్వీపపు ఉత్తర ప్రాంతాలలో సర్వసాధారణంగా కనిపిస్తుంది. ఈ ప్రాంతంలో చాలా పుణ్యక్షేత్రాలు, సమావేశ స్థలాలూ ఉంటాయి. ఆచారాలలో డప్పులు వాయించడం, పదును పెట్టిన కొడవళ్లపై నృత్యం చేయడం, కోళ్ళు, గొర్రెలు వంటి జంతువులను బలి ఇవ్వడం వంటివి ఉన్నాయి.
సమకాలీన స్థితి
మార్టినిక్‌లోని హిందూమతం అనేది తమిళ హిందూమత రూపం. జంతుబలి ఆచారం, గ్రామ దేవతలను పూజించడం, తమిళ భాషను ఆచార భాషగా ఉపయోగించడం ఈ మతావలంబికుల్లో ఉంది. అయితే, ఈ భాష తోటల కాలంలోను, ఆ తరువాతి కాలం నాటి సమాజంలోనూ వాడుక కోల్పోయింది.
ఇక్కడి ప్రధాన హిందూ దేవతలు మరియమ్మన్ (స్థానికంగా మారిమెన్ అని పిలుస్తారు), మదురై వీరన్ (స్థానికంగా మాదేవిలెన్ అని పిలుస్తారు). మార్టినిక్‌లోని బస్సే-పాయింట్‌లో 19వ శతాబ్దంలో నిర్మించిన చారిత్రిక హిందూ దేవాలయం ఉంది. ఇది ఇప్పటికీ వాడుకలో ఉంది.
ఇటీవలి సంవత్సరాలలో మార్టినిక్‌లో హిందూ మేళా కార్యక్రమాలతో సహా హిందూమతం పునరుద్ధరణ జరిగింది.
సిలిగురి కారిడార్
కుడి|thumb|289x289px| సిలిగురి కారిడార్ అనేది, ఎరుపు రంగులో హైలైట్ చేసిన వృత్తం లోని భూభాగం. సిలిగురి కారిడార్, భారతదేశం, పశ్చిమ బెంగాల్‌ లోని సిలిగురి నగరం చుట్టూ విస్తరించి ఉన్న భూభాగం. ఈ భూభాగం వెడల్పు అత్యంత సన్నగా ఉండే చోట 20-22 km ఉంటుంది. దీని ఆకారాన్ని బట్టి దీన్ని "కోడిమెడ" (చికెన్ నెక్) అని అంటారు. ఈ భౌగోళిక-రాజకీయ, భౌగోళిక-ఆర్థిక కారిడార్ ఈశాన్య భారతదేశంలోని ఎనిమిది రాష్ట్రాలను భారతదేశంలోని మిగిలిన ప్రాంతాలతో కలుపుతుంది. కారిడార్‌కు ఇరువైపులా నేపాల్, బంగ్లాదేశ్ దేశాలు ఉండగా, కారిడారుకు ఉత్తర కొసన భూటాన్ ఉంది.
చరిత్ర
భారతదేశ విభజనతో 1947-1948లో తూర్పు పాకిస్తాన్ (ప్రస్తుతం బంగ్లాదేశ్ ) ఏర్పాటవడంతో సిలిగురి కారిడార్ ఏర్పడింది.
గతంలో సిక్కిం రాజ్యం కారిడార్‌కు ఉత్తరాన ఉండేది. 1975లో బహిరంగంగా నిర్వహించిన ప్రజాభిప్రాయ సేకరణ తరువాత, సిక్కిం భారతదేశంలో విలీనమై ఒక రాష్ట్రంగా ఏర్పడింది. ఇది సిలిగురి కారిడార్‌కు ఉత్తరాన భారతదేశానికి బఫర్‌ను అందించింది. చుంబి లోయ యొక్క పశ్చిమ భాగంలో భారతదేశ నియంత్రణను ఏకీకృతం చేసింది.
స్థానం, కొలతలు
ఎడమ|thumb|242x242px| కారిడార్ కొలతలు. దూరాలు కిలోమీటర్లలో. కారిడార్ కొలతలు వివిధాలుగా ఉన్నాయి. 170 by 60 km వైశాల్యం కలిగిన భూభాగం ఇది. అత్యంత సన్నని చోట దీని వెడల్పు 20-22 km. కమల్ జిత్ సింగ్, దీని పొడవు 200 km, వెడల్పు 17 to 60 km ఉంటుందని చెప్పాడు. ఆ ప్రకారం దీని విస్తీర్ణం సుమారు 12200 km2 ఉంటుంది. మరొక వివరణ ప్రకారం దాని కొలతలు సుమారుగా 200 km పొడవు, 20 to 60 km వెడల్పుతో సుమారు 12200 km2 వైశాల్యం ఉంటుంది.
కారిడార్‌కు సమీపంలో, నైరుతిలో బంగ్లాదేశ్, తూర్పున నేపాల్, ఉత్తరాన భూటాన్‌కు ఉన్నాయి. సిక్కిం, భూటాన్ల మధ్య ఉన్న చుంబి లోయ టిబెటన్ భూభాగం నుండి బాకు లాగా చొచ్చుకు వచ్చిన ముక్క. డోలామ్‌ పీఠభూమి లేదా డోక్లామ్ మూడు హద్దుల ప్రాంతానికి దక్షిణ కొసన కారిడార్‌లోకి వంగి ఉంటుంది. అత్యంత సన్నగా ఉండే చోట ఈ కారిడార్, తూర్పున మెచి నది ద్వారా ఏర్పడుతుంది; నేపాల్‌లోని భద్రాపూర్ ఈ నది ఒడ్డున ఉంది. ఉత్తరాన మెచ్చి బ్రిడ్జి మేచినగర్‌ను కలుపుతుంది.
అనుసంధానం, లాజిస్టిక్స్
thumb|245x245px| ఆసియా రహదారి AH2 సిలిగురి కారిడార్ గుండా వెళుతుంది. సిలిగురి కారిడార్‌కు ప్రత్యామ్నాయంగా మార్గాలను రూపొందించడానికి భారత-చైనా సరిహద్దు రోడ్లు, అడ్వాన్స్ ల్యాండింగ్ గ్రౌండ్ (AGLs), ఈశాన్య భారతదేశం కనెక్టివిటీ, BIMSTEC, BBIN లతో సహా లుక్-ఈస్ట్ ట్రాన్స్‌నేషనల్ కనెక్టివిటీ ప్రాజెక్టుల నిర్మాణం వంటి అనేక ప్రాజెక్టులను భారతదేశం ప్రారంభించింది. వీటిలో కొన్ని బంగ్లాదేశ్ గుండా, సముద్రం గుండా వెళ్తాయి.
సుదూర ఈశాన్య రాష్ట్రాలకూ మిగిలిన భారతదేశానికీ మధ్య భూ రవాణా కోసం ఈ కారిడార్‌ను ఉపయోగిస్తారు. ఈ మార్గంలోనే ప్రధానమైన బ్రాడ్ గేజ్ రైల్వే లైన్ ఉంది. సెంట్రల్ ఆర్గనైజేషన్ ఫర్ రైల్వే ఎలక్ట్రిఫికేషన్ (CORE) సహాయంతో ఈ డబుల్-ట్రాక్ కారిడార్ విద్యుదీకరణ పురోగతిలో ఉంది. అదనంగా, పాత మీటర్ గేజ్ లైన్ (దీన్ని 1.676 m బ్రాడ్-గేజ్ లైనుగా మార్చారు) పశ్చిమ బెంగాల్‌లోని ఉత్తర దినాజ్‌పూర్ జిల్లాలోని ఇస్లాంపూర్‌తో సిలిగురి జంక్షన్‌ను బాగ్‌డోగ్రా (కారిడార్‌లో ఉన్న ఏకైక జాతీయ విమానాశ్రయం ఇక్కడే ఉంది), నేపాల్‌ సరిహద్దు పట్టణాలైన అధికారి, గల్గాలియా, ఠాకూర్‌గంజ్, నక్సల్బరీ, తయాబ్‌పూర్‌లను కలుపుతుంది. జాతీయ రహదారి 10, సిలిగురి నుండి అస్సాంలోని గౌహతికి వెళ్తుంది.
బంగ్లాదేశ్, భారతదేశాల మధ్య స్వేచ్ఛా-వాణిజ్య ఒప్పందం లేదు. 1980 నాటి భారత-బంగ్లాదేశ్ వాణిజ్య ఒప్పందం లోని VIIIఆర్టికల్ క్రింద సిలిగురి కారిడార్‌కు ప్రత్యామ్నాయంగా టెతులియా కారిడార్‌ను ప్రతిపాదించారు. "రెండు దేశాల మధ్య వాణిజ్యం కోసం, ఒక దేశంలోని రెండు ప్రదేశాల మధ్య వస్తువులను మరొకరి భూభాగం ద్వారా రవాణా చేయడం కోసం తమ జలమార్గాలు, రైల్వేలు, రహదారి మార్గాలను ఉపయోగించుకునే పరస్పర ప్రయోజనకరమైన ఏర్పాట్లు చేయడానికి రెండు ప్రభుత్వాలు అంగీకరించాయి" అని ఈ ఒప్పందం తెలుపుతుంది. అయితే, ఈ ప్రతిపాదన ఇంకా చర్చల ప్రారంభ దశలోనే ఉంది.
భద్రత
భారతదేశం సరిహద్దుల్లో అనేక దళాలను మోహరించి ఉంది. సైన్యం, ఇండో-టిబెటన్ బోర్డర్ పోలీసులు చైనా సరిహద్దుల్లో ఉన్నారు; నేపాల్, భూటాన్ సరిహద్దు వెంబడి సశస్త్ర సీమా బల్, బంగ్లాదేశ్ సరిహద్దులో బోర్డర్ సెక్యూరిటీ ఫోర్స్ లను మోహరించారు. ఈ కారిడార్‌లో భారత సైన్యం, అస్సాం రైఫిల్స్, పశ్చిమ బెంగాల్ పోలీసులతో సహా కేంద్ర పోలీసు బలగాలు కూడా పహారా కాస్తున్నాయి. బంగ్లాదేశ్ ఆవిర్భావం తర్వాత ఈ కారిడార్‌లో భద్రతా ముప్పు తగ్గింది. కారిడార్‌కు అంతర్గతంగా ముప్పులు ఉన్నాయి. యునైటెడ్ లిబరేషన్ ఫ్రంట్ ఆఫ్ అసోమ్ (ULFA), నేషనల్ సోషలిస్ట్ కౌన్సిల్ ఆఫ్ నాగాలాండ్ (NSCN) వంటి మిలిటెంట్ గ్రూపులు కారిడార్‌ను ఉపయోగించుకున్నట్లు తెలిసింది.
భారతీయ ప్రణాళికదారులు చైనా కారిడార్ లోకి చొచ్చుకుని వచ్చే ముప్పును పరిగణిస్తూనే ఉన్నారు. చైనీయులు 130 km కంటే లోపే దూరం చొచ్చుకు వస్తే, దాదాపు 5 కోట్ల జనాభా ఉన్న పశ్చిమ బెంగాల్‌లో భాగం, ఈశాన్య భారతదేశం మొత్తంతో పాటు భూటాన్‌తో కూడా మిగతా దేశానికి సంబంధాలు తెగిపోతాయి. 1962లో భారత చైనా యుద్ధంలో ఈ పరిస్థితి ఏర్పడింది. 2017 డోక్లామ్ ఘటన సమయంలో ఈ కారిడార్‌కు భద్రతా ముప్పు పెరిగింది. ఈశాన్య భారతదేశంలోని ఏడు రాష్ట్రాల నుండి మిగతా దేశానికి సంబంధాలను చైనా తెగగొట్టే సంభావ్యత గురించిన ప్రశ్న రేకెత్తింది.
జనాదరణ పొందిన సంస్కృతిలో
హంఫ్రీ హాక్స్లీ, 2000 నాటి తన నవల డ్రాగన్ ఫైర్‌లో , భారత ఈశాన్య భూభాగాలకు మిగతా దేశం నుండి ఉన్న భూమార్గాన్ని చైనా తెగగొట్టే పరిస్థితిని క్లుప్తంగా రచించాడు. బ్రిగేడియర్ బాబ్ బుటాలియా రచించిన అస్సాస్సిన్‌స్ మేస్ (2011) లో కూడా డోక్లాం, జల్ధకా నదికి సంబంధించిన అటువంటి పరిస్థితిని రాసాడు.
మూలాలు
<references group="" responsive="1">
వర్గం:భారతదేశ భౌగోళికం
మెంటాడ (రణస్థలం)
మెంటాడ శ్రీకాకుళం జిల్లా, రణస్థలం మండలం లోని గ్రామం. ఇది మండల కేంద్రమైన రణస్థలం నుండి 20 కి. మీ. దూరం లోను, సమీప పట్టణమైన విజయనగరం నుండి 39 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 375 ఇళ్లతో, 1590 జనాభాతో 413 హెక్టార్లలో విస్తరించి ఉంది. గ్రామంలో మగవారి సంఖ్య 809, ఆడవారి సంఖ్య 781. షెడ్యూల్డ్ కులాల సంఖ్య 270 కాగా షెడ్యూల్డ్ తెగల సంఖ్య 7. గ్రామం యొక్క జనగణన లొకేషన్ కోడ్ 581684 .పిన్ కోడ్: 532409.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి పైడిభీమవరంలోను, మాధ్యమిక పాఠశాల నారువలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల రణస్థలంలోను, ఇంజనీరింగ్ కళాశాల చిలకపాలెంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ శ్రీకాకుళంలో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల శ్రీకాకుళంలో ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి విద్యుత్ సరఫరా చేస్తున్నారు.
భూమి వినియోగం
మెంటాడలో భూ వినియోగం కింది విధంగా ఉంది:
నీటిపారుదల సౌకర్యాలు
మెంటాడలో వ్యవసాయానికి నీటి సరఫరా కింది వనరుల ద్వారా జరుగుతోంది.
జగ్గయ్యపేట మండలం
జగ్గయ్యపేట మండలం, ఆంధ్రప్రదేశ్ రాష్ట్రం లోని, ఎన్టీఆర్ జిల్లాకు చెందిన మండలం. 2011 జనాభా లెక్కల ప్రకారం జగ్గయ్యపేట మండల జనాభా 1,07,290. మొత్తం ఇళ్ళు- 24,341. 30 గ్రామాలు 18 పంచాయితీలు ఉన్నాయి. జగ్గయ్యపేట, ఈ మండలానికి ముఖ్య పట్టణం.
జనాభా
2011 జనాభా లెక్కల ప్రకారం జగ్గయ్యపేట మండలం గ్రామాల జనాభా పట్టిక:
సోమారం (రాజాపేట)
సోమారం, తెలంగాణ రాష్ట్రం, యాదాద్రి భువనగిరి జిల్లా, రాజాపేట మండలంలోని గ్రామం.
ఇది మండల కేంద్రమైన రాజాపేట నుండి 10 కి. మీ. దూరం లోను, సమీప పట్టణమైన భువనగిరి నుండి 28 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 425 ఇళ్లతో, 1593 జనాభాతో 818 హెక్టార్లలో విస్తరించి ఉంది. గ్రామంలో మగవారి సంఖ్య 798, ఆడవారి సంఖ్య 795. షెడ్యూల్డ్ కులాల సంఖ్య 524 కాగా షెడ్యూల్డ్ తెగల సంఖ్య 8. గ్రామం యొక్క జనగణన లొకేషన్ కోడ్ 576513 .పిన్ కోడ్: 508105.
గ్రామ చరిత్ర
ఈ గ్రామం అతి ప్రాచీనమైనది.ఈ ఊరు సోమేశ్వరుని వరం వలన ఏర్పడి సోమ వరం గా, కాల క్రమేనా సోమారంగా రూపాంతరం చెందిందని ప్రసిధ్ది ఇక్కడ ‘సిమ్ములోని పాటిగడ్డ’ అనే పేరుతో ఉన్న పాతవూరి ప్రదేశంలో మట్టిపూసలు, టెర్రకోట బొమ్మలు, అడుగు పొ.,వె. వున్న ఇటుకలు, కుండలు,పెంకులు లభిస్తున్నాయి. 2వేల నాటి శాతవాహన రాజు ‘శ్రీముఖుడు’ (సిముకుడు) పేరన ఏర్పడ్డ గ్రామమిదని తెలుస్తున్నది.ఇక్కడ పరిశోధన చేస్తే చారిత్రక సంగతులు బయటపడ్తాయి. ప్రస్తుతగ్రామానికి ప్రక్కనే వున్న ‘పాతకోట’ అని పిలవబడుతున్న మరో పాతవూరిలో ఆంజనేయుని విగ్రహం, పోచమ్మగుడి, రోళ్ళు యితర పనిముట్లు దొరుకుతున్నాయి. సోమారం వూరిలో పాత శివుని గుడి,భ్రమరాంబికా మందిరం,కోనేరు, వినాయకుని విగ్రహాలు, నైజాం హయాంనాటి ఒక గడి శిథిలాలు ఉన్నాయి.సోమారం అనే గ్రామనామం 11 శ.లో కొలనుపాకను ఏలిన పారమారజగద్దేవుని రాజరక్షకుడు సోమయనాయకుని పేర ఏర్పడ్డ గ్రామమిది.నిజాం భూములున్న ఖాల్సా యిది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి రాజాపేటలో ఉంది.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల రాజాపేటలోను, ఇంజనీరింగ్ కళాశాల రాయిగిరిలోనూ ఉన్నాయి. సమీప వైద్య కళాశాల హైదరాబాదులోను, పాలీటెక్నిక్‌ యాదగిరిగుట్టలోను, మేనేజిమెంటు కళాశాల రాయిగిరిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం భువనగిరిలోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సోమారంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి విద్యుత్ సరఫరా చేస్తున్నారు.
భూమి వినియోగం
సోమారంలో భూ వినియోగం కింది విధంగా ఉంది:
నీటిపారుదల సౌకర్యాలు
సోమారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, ప్రత్తి, మొక్కజొన్న
భారత పాక్ యుద్ధం 1947
భారత్ పాక్ ల మధ్య 1947లో జరిగిన యుద్ధాన్ని మొదటి కాశ్మీర్ యుద్ధం అని వ్యవహరిస్తారు. కాశ్మీర్ ప్రాంతం కోసం జరిగిన యుద్ధం 1947లో మొదలై 1948లో ముగిసింది. భారత్ పాక్ ల మధ్య జరిగిన నాలుగు యుద్ధాలలో ఇది మొదటిది. యుద్ధం అప్పుడే కొత్తగా స్వాతంత్ర్యం పొందిన రెండు దేశాల మధ్య జరిగింది. ఈ యుద్ధ పరిణామాలు ఇప్పటికీ ఇరు దేశాల భౌగోలిక రాజకీయాలను ప్రభావితం చేస్తున్నాయి.
నేపథ్యం
1815కు ముందు జమ్మూ-కాశ్మీరు ప్రాంతం 22 చిన్న స్వతంత్ర రాజ్యాలుగా ఉండేది. ఇందులో 16 హిందూ రాజ్యాలు, 6 మొహమ్మదిన్ రాజ్యాలు ఉండేవి. వీటన్నిటినీ కలిపి పంజాబ్ పర్వత రాజ్యాలుగా పిలిచేవారు. 1757 నుండి 1857 వరకు తమ రాజ్యాలను మొఘల్ సామ్రాజ్యములో భాగంగా ఉంచి రాజ్‌పూత్ లు స్వయంగా పాలించారు. తర్వాత బ్రిటిష్ ఈస్ట్ ఇండియా కంపెనీ వచ్చాక బ్రిటిష్ సామ్రాజ్యములోకి వచ్చింది.
నిజానికి పంజాబ్ పర్వత రాజ్యాలకి చెందిన ఈ రాజ్పూట్ లు మొఘల్ సామ్రాజ్యానికి ప్రధాన బలం. వీరు ఎన్నో యుద్ధాలలో ముఖ్యంగా సిక్కులతో జరిగిన యుద్ధాలలో మొఘల్ ల తరఫున పోరాడారు. బిటిష్ ఈస్ట్ ఇండియా కంపెనీ ఎదుగుదల, తదనంతరం మొఘల్ సామ్రాజ్యం పతనంతో పంజాబ్ పర్వత రాజ్యాల శక్తి కూడా క్షీణించింది. దీని పర్యవసానంగా సిక్కు నాయకుడు రంజిత్ సింగ్ కు ఈ రాజ్యాలు తేలిక లక్షాలయ్యాయి. ఒక్కొక్కటిగా అన్నిటినీ ఆధీనంలోకి తెచ్చుకున్నాడు. చివరకు రంజిత్ సింగ్ జయించిన అన్ని పంజాబ్ పర్వత రాజ్యాలు కలిసి జమ్మూ రాజ్యంగా ఏర్పడ్డాయి.
మొదటి ఆంగ్లో-సిక్కు యుద్ధం 1845-1846 ల మధ్య ఈస్ట్ ఇండియా కంపెనీ, కాశ్మీరుపై సార్వభౌమాధికారం తమదేనని నొక్కి వక్కాణించిన సిక్కు సామ్రాజ్యానికి మధ్య జరిగింది. 1846లో కుదుర్చుకున్న లాహోర్ ఒప్పందం ప్రకారం సిక్కులు బీయస్, సట్లెజ్ నదుల మధ్య ఉన్న విలువైన భూమిని వదులుకోవడంతో పాటు 12 లక్షల రూపాయలు నష్టపరిహారం కట్టాల్సిన పరిస్ధతి వచ్చింది.
కానీ అంత సొమ్ము సిద్ధంగా లేకపోవడం వల్ల సిక్కు సామ్రాజ్యంలోని కాశ్మీరు ప్రాంతాన్ని 7,50,000 రూపాయలకి డోగ్రా రాజు గులాబ్ సింగ్కి ఈస్ట్ ఇండియా కంపెనీ అప్పగించింది. గులాబ్ సింగ్ స్వయంప్రతిపత్తి గల జమ్మూ కాశ్మీరు రాజ్యానికి తొలి మహారాజు అయ్యాడు. తద్వారా కొత్త రాజవంశాన్ని స్ధాపించాడు. బ్రిటిష్ పాలనలో స్వయంప్రతిపత్తి గల రెండో అతి పెద్ద రాజ్యంగా కాశ్మీరు గుర్తింపు పొందింది.
భారత దేశ విభజన
భారతదేశం నండి బ్రిటిష్ వాళ్ళు వెళ్ళక ముందు, వెళ్ళిన తర్వాత కూడా జమ్మూ-కాశ్మీరు రాజ్యంపై భారత్-పాక్ లు తమలో కలవాలని ఒత్తిడి చేశాయి. భారతదేశ విభజనకి సంబంధించిన విలీన ఒప్పందాల ప్రకారం అన్ని రాజ్యాలకు చెందిన రాజులకు భారత్ లేదా పాక్ ను ఎన్నుకునే స్వేచ్ఛను ఇచ్చారు. ఇరు దేశాలని కాదని స్వతంత్రంగా ఉండే హక్కు కూడా వారికి ఉంది. కాశ్మీరు మహారాజు, హరి సింగ్ తన రాజ్యాన్ని ఇరు దేశాలను కాదని స్వతంత్రంగా ఉంచాలని అనుకున్నాడు. బ్రిటిష్ దళాలు భారత దేశాన్ని వీడిన వెంటనే పశ్చిమ కాశ్మీరులోకి ముస్లిమ్ తీవ్రవాదులు ప్రవేశించి దాడి చేశారు. వీరిలో పష్తూన్ తెగకు చెందిన వారు కూడా ఉన్నారు.
కాశ్మీరు రాజు తన సైన్యం ఈ దాడిని తిప్పిగొట్టలేదని భయపడి భారత సైన్యాన్ని సహాయం కోసం అర్ధించాడు. సహాయం కావాలనుకుంటే కాశ్మీరు భారతదేశంలో విలీనం కావాలని భారతదేశం షరతు పెట్టింది. తదనంతరం భారత ప్రభుత్వం మునపటి కాశ్మీరు రాజ్యాన్ని భారతదేశంలో విలీనాన్ని గుర్తించి, జమ్ము కాశ్మీర్ రాష్ట్రాన్ని ఏర్పాటు చేసింది. పాక్ దళాల బారి నుండి కాపాడటానికి ఆ రాష్ట్రానికి భారత దళాలను పంపింది. ఈ విలీనానికి చట్టబద్ధత ఉందా లేదా అన్న విషయం ఇప్పటికీ వివాదాస్పదంగా మిగిలింది. ఆ కాలపు మత ప్రాదిపదిక జనాభా లెక్కలు లేకపోవడంతో హరి సింగ్ నిర్ణయంలో ప్రజల అభిప్రాయం పరిగణలోకి తీసుకున్నారా లేదా అనేది నిర్ధారించడం కష్టం. తదనంతర కాలంలో హిందువుల ఊచకోత, 5 లక్షల హిందువులను కాశ్మీరు ప్రాంతం నుండి గెంటివేయడంతో ఇప్పుడు అక్కడ ముస్లిమ్ ఆధిపత్యం కొనసాగుతోంది. ఇప్పటికీ కాశ్మీరీ పండిట్లు ఢిల్లీలో శరణార్ధులుగా దుర్బర జీవితాన్ని గడుపుతున్నారు. మరోవైపు జమ్మూ ప్రాంతంలో ఇప్పటికీ అధిక శాతం హిందూ మతానికి చెందిన వారే.
పాకిస్తాన్ వాదన ప్రకారం కాశ్మీరు మహారాజుకి భారత సైన్యాన్ని పిలిపించే హక్కు లేదు. ఎందుకంటే కాశ్మీరు మహారాజు వంశపారంపర్యంగా ఉన్న రాజు కాదు, కేవలం బ్రిటిష్ వారిచే నియమితుడయ్యాడు. బ్రిటిష్ పాలనకు ముందు కాశ్మీరు మహారాజు అనే పదవి లేదు. అందుకని పాకిస్తాన్ చర్య తీసుకుందామని నిర్ణయించుకుంది. కానీ పాకిస్తాన్ సైన్యాధ్యక్షుడు డగ్లస్ గ్రేసీ సైన్యాన్ని పంపడానికి అంగీకరించలేదు. పాకిస్తాన్ గవర్నర్ జనరల్, మహమ్మద్ అలీ జిన్నా ఇచ్చిన ఆజ్ఞను పాటించడానికి విభేదించాడు. కాశ్మీరులోకి ప్రవేశిస్తున్న భారత సైన్యం బ్రిటిష్ సామ్రాజ్యానికి విధేయతగా ఉండటం వల్ల వారితో యుద్ధం సొంత సైన్యంపై యుద్ధం చేసినట్లవుతుందని డగ్లస్ గ్రేసీ వాదించాడు. పాకిస్తాన్ చివరకు సైన్యాన్ని పంపగలిగింది. కాని అప్పటికే భారత సైన్యం మూడింట రెండు వంతులు కాశ్మీరు భూభాగాన్ని తమ ఆధీనంలోకి తెచ్చుకున్నది. గిల్గిట్, బల్టిస్తాన్ సంస్థానాలను గిల్గిట్, చిత్రాల్ కు చెందిన దళాలు పాక్ లో విలీనం కోసం తమ ఆధీనంలోకి తెచ్చుకున్నాయి.
యుద్ధం సారాంశం
యుద్ధం కాశ్మీర్ రాజ్యం సరిహద్దు లోపలే జరిగింది. భారత సైన్యం, పారామిలిటరీ దళాలు, కాశ్మీర్ రాజ్యపు దళాలు కలిసి పాకిస్తాన్ సైన్యం, పారామిలిటరీ, NWFP కి చెందిన ప్రాంతీయ దళాలను ఎదుర్కొన్నారు.(పాకిస్తాన్ దళాలు తమను తాము స్వతంత్ర కాశ్మీరు దళాలు(ఆజాద్ కాశ్మీర్ ఫోర్సెస్, AZK దళాలు) గా వ్యవహరించుకున్నారు). కాశ్మీర్ రాజ్యపు దళాలు AZK దళాల తొలి దాడిని ఎదుర్కోవడానికి సిద్ధంగా లేవు. దీనికి కారణం ఈ దళాలను సరిహద్దుల వద్ద సైనిక కార్యకలాపాలను నిరోధించడానికి పల్చగా మొహరించారు. కాశ్మీర్ రాజ్య రక్షణ వ్యవస్థ ఈ దాడికి కుప్పకూలింది. చివరికి కొందరు AZK దళాలతో కలిసిపోయారు..
AZK దళాలకు మొదట్లో లభించిన విజయాలను సద్వినియోగ పర్చుకోకపోవడంతో విలీన ఒప్పందం కుదిరిన వెంటనే భారత దళాలను ఆకాశమార్గం గుండా కాశ్మీరులోకి పంపే అవకాశం లభించింది. AZK దళాలను ఎదురించడానికి భారత దళాలు రావడంతో 1947 సంవత్సరం చివరకి పోరాటం ఆవిరైపోయింది. కాని ఎత్తున ఉన్న హిమాలయా ప్రాంతాలలో AZK దళాలు ప్రగతి కనబర్చారు. కాని అక్కడ కూడా 1948 జూన్ సమయానికి లేహ్ సరిహద్దుల దగ్గర వెనుదిరగాల్సి వచ్చింది. 1948 సంవత్సరం మొత్తం చాలా చిన్న చిన్న యుద్ధాలు జరిగినా ఇరు పక్షాలకీ వ్యూహాత్మక అనుకూలత లభించలేదు. ప్రస్తుతం నియంత్రణ రేఖ గా పిలవబడుతున్న పరిధుల వద్ద ఇరు పక్షాలు ఉండిపోయాయి. 1948 డిసెంబరు 31 న అధికారికంగా కాల్పుల విరమణ ప్రకటించారు.
మొట్టమొదటి దండయాత్ర (ఆపరేషన్ గుల్మార్గ్)
right|thumb|300px|Initial Invasion 22 October 1947 – 26 October 1947 (Operation Gulmarg)
మొట్టమొదటి దండయాత్ర యొక్క ముఖ్య ఉద్ధేశం కాశ్మీరు లోయని ముఖ్యంగా వేసవి రాజధాని శ్రీనగర్ని ఆక్రమించుకోవడం.(జమ్మూ శీతాకాలపు రాజధాని). ముజఫ్ఫరాబాద్, డోమెల్ చుట్టుపక్కల ఉన్న సరిహద్దు ప్రాంతాల వద్ద మొహరించిన రాష్ట్ర దళాలును AZK దళాలు త్వరలోనే ఓడించాయి. (కొన్ని రాష్ట్ర దళాలు తిరుగుబాటు చేసి AZK దళాలతో కలిశాయి). రాజధాని వైపు వెళ్ళే మార్గం తెరుచుకుంది. రాష్ట్ర దళాలు తేరుకునే లోపు శ్రీనగర్ వైపు బయలుదేరడం బదులు AZK దళాలు ఆక్రమించుకున్న నగరాలలోనే ఉండి ఆ ప్రాంతాన్ని కొల్లగొట్టడం, ఇతర నేరాలకు పాల్పడ్డారు. పూంచ్ లోయ లో, రాష్ట్ర దళాలు పట్టణాలకు వెనుదిరగగా అక్కడ వారిని ముట్టడించారు. right|thumb|300px|Indian defence of the Kashmir Valley 27 October 1947 – 17 November 1947
కాశ్మీరు లోయలో భారత్ చర్యలు
విలీనం తర్వాత, భారత్ ఆకాశ మార్గం గుండా దళాలను, సామాగ్రి శ్రీనగర్ పంపింది. అక్కడ వారు రాష్ట్ర దళాలతో కలిసి రక్షణ వలయం ఏర్పాటు చేసి AZK దళాలను నగర పొలిమేరల వద్ద ఓడించారు. విజయవంతమైన రక్షణ చర్యలలో భాగంగా భారత్ కవచరక్షిత కార్లతో చేసిన విన్యాసాలతో శత్రువులను తరిమికొట్టడం కూడా జరిగింది. ఓడిపోయిన AZK దళాలను బారాముల్లా, యురి వరకు తరిమికొట్టి ఆ పట్టణాలను తిరిగి స్వాధీన పర్చుకున్నారు.
గిల్‌గిట్‌లో ఆ రాజ్యపు సైనిక దళాలు(గిల్‌గిట్ స్కౌట్స్) AZK దళాలతో కలిసి ఉత్తర భాగాన్ని తమ ఆధీనంలోకి తెచ్చుకున్నాయి. చిత్రాల్‌కి చెందిన దళాలు కూడా AZK దళాలతో కలిసాయి. చిత్రాల్ పాలకుడు పాకిస్తాన్ లో తన రాజ్యాన్ని విలీనం చేశాడు.right|thumb|300px|Attempted link-up at Punch 18 November 1947 – 26 November 1947
పూంచ్ ను కలిపే ప్రయత్నం, మీర్పూర్ పరాధీనం
భారత దళాలు యురి, బారాముల్లా స్వాధీనం చేసుకున్నాక AZK దళాల కోసం వెతకడం ఆపేశాయి. పూంచ్ కి విముక్తి కలిగించడానికి దక్షిణ దిక్కుకు కొంత బలగాన్ని పంపింది. పూంచ్ కి బలగాలు చేరుకున్నప్పటికీ అక్కడ ఆక్రమణలు తొలగించలేకపోయాయి. కోట్లికి రెండో బలగం చేరుకున్నప్పటికీ వారు బలవంతంగా ఖాలీ చేయాల్సివచ్చింది.
మరోవైపు మీర్‌పుర్ని AZK దళాలు 1947 నవంబరు 25 న స్వాధీన పర్చుకున్నాయి. ఆ తర్వాత అక్కడ హిందువులని, సిక్కులని ఊచకోత కోశారు. ఆ ప్రాంతాన్నంతా కొల్లగొట్టారు. అలీబేగ్ కాంప్ లో కూడా ఇది కొనసాగింది. దాదాపు 20 వేల మందిని చంపారు. ఆడవారి మీద అత్యాచారాలకు ఒడిగట్టారు. అఘాయిత్యాలకు పాల్పడ్డారు. right|thumb|300px|Fall of Jhanger and attacks on Naoshera and Uri 25 November 1947 - 6 February 1948
ఝాన్గర్ పరాధీనం. నౌషేరా, యురిల మీద దాడులు
పాకిస్తానీ/AZK దళాలు ఝాన్గర్ మీద దాడి చేసి స్వాధీన పర్చుకున్నాయి. తర్వాత నౌషేరా మీద దాడి చేసినా సఫలీకృతం కాలేదు. ఇతర పాకిస్తానీ/AZK దళాలు యురి మీద వరుస దాడులు చేసినా సఫలీకృతం కాలేదు. దక్షిణాన భారత్ చేసిన చిన్న దాడితో ఛామ్బ్ ను సురక్షితం చేశారు. యుద్ధములో ఈ సమయానికి అదనపు బలగాలు అందుబాటులోకి రావడంతో భారత్ తన పరిధులను స్థిరము చేసుకుంది. right|thumb|300px|Operation Vijay: counterattack to Jhanger 7 February 1948 - 1 May 1948
ఆపరేషన్ విజయ్: ఘాన్గర్ పై ఎదురు దాడి
భారత దళాలు దక్షిణాన ఎదురుదాడి చేసి ఝాన్గర్, రాజౌరిలను తిరిగి స్వాధీన పర్చుకున్నారు. కాశ్మీర్ లోయలో పాకిస్తాని/AZK దళాలు యురి రక్షక దళాల పై దాడిని కొనసాగించాయి. ఉత్తరాన ఉన్న స్కర్దుని పాకిస్తాని/AZK దళాలు తమ ఆధీనంలోకి తెచ్చుకున్నాయి. right|thumb|300px|Indian Spring Offensive 1 May 1948 - 19 May 1948
భారత్ మెరుపు దాడి
AZK దళాలు ఝాన్గర్ మీద జరిపిన ఎన్నో ఎదురు దాడులను భారత్ దళాలు కాచుకున్నాయి.ఈ దాడులకు పాక్ దళాల సహకారం అందించాయి. కాశ్మీర్ లోయలో భారత్ దాడి చేసి టిత్వెయిల్ ను ఆధీనంలోకి తెచ్చుకున్నాయి. ఎత్తైన హిమాలయా ప్రాంతాల మీద AZK దళాలు మంచి ప్రగతి కనబరిచాయి. బలగాలను చొరబాట్ల ద్వారా రప్పించి లేహ్ను ముట్టడించి కార్గిల్ను ఆధీనంలోకి తెచ్చుకున్నాయి. స్కర్దులోని భారత రక్షక బలగాల్ని ఓడించాయి. right|thumb|300px|ఆపరేషన్ గులాబ్, ఎరేస్
ఆపరేషన్ ఈజీ; పూంచ్ జోడించడం
భారత దళాలు అన్ని ప్రాంతాలలో ఆధిక్యాన్ని రాబట్టడం మదలైంది. సంవత్సరకాలంగా ముట్టడిలో ఉన్న పూంచ్ ని చివరకి విడిపించగలిగారు. ఎత్తైన హిమాలయా ప్రాంతాలలో మంచి ప్రగతి కనబర్చిన గిల్గిట్ దళాలు చివరకు ఓటమి చవిచూశారు. భారత దళాలు కార్గిల్ దాకా దూసుకుపోయారు. కాని సామాగ్రి సరఫరాలో సమస్యలు రావడంతో అక్కడ ఆగిపోవాల్సి వచ్చింది. జోజి లా కనుమ దారి(Zoji-La pass) నుంచి యుద్ధట్యాంకులతో దాడి చేసి ద్రాస్ ను ఆధీనంలోకి తెచ్చుకున్నారు.(యుద్ధట్యాంకులు అంత ఎత్తులో ఉపయోగించడం సాధ్యపడదని అనుకున్నారు) 1945లో బర్మాలో వచ్చిన అనుభవము యుద్ధట్యాంకుల ఉపయోగంలో పనికొచ్చింది. right|thumb|300px|Moves up to cease-fire. 27 November 1948 - 31 December 1948
కాల్పుల విరమణ వరకు జరిగిన చర్యలు
ఈ దశలో భారత ప్రధాన మంత్రి జవహర్ లాల్ నెహ్రూ ఐక్యరాజ్య సమితిని కలుగచేసుకోవాల్సిందిగా కోరారు. 1948 డిసెంబరు 31న ఐక్యరాజ్య సమితి కాల్పుల విరమణ ఒప్పందం కుదిర్చింది. కాల్పుల విరమణకు కొద్ది రోజుల ముందు పాకిస్తానీలు ఎదురు దాడి చేయడంతో యురి, పూంచ్ మధ్య ఉన్న రోడ్డు మార్గం తెగిపోయింది. చర్చల అనంతరం ఇరు దేశాలు కాల్పుల విరమణకు అంగీకరించాయి. కాల్పుల విరమణ అమలులోకి వచ్చింది. కాల్పుల విరమణకు సంబంధించిన నిబంధనలు UNCIP తీర్మానంలో 1948 ఆగస్టు 13 న పొందుపరిచారు. 1949 జనవరి 5 న ఐక్యరాజ్య సమితి స్వీకరించింది. ఈ తీర్మానం ప్రకారం పాకిస్తాన్ తన బలగాలను వెనక్కి పిలిపించాలి. శాంతి భద్రతలు కాపాడటానికి భారత్ కనీస సంఖ్యలో బలగాలను అక్కడ ఉంచేందుకు సమ్మతించాలి. ఈ రెండు నిబంధనలు అమలౌతే అక్కడ అభిప్రాయసేకరణ జరిపి ఆ ప్రాంత భవిష్యత్తు తేల్చాలనుకున్నారు. మొత్తం మీద ఇరు పక్షాల వైపు 1,500 సైనికులు చొప్పున మరణించారు. పాకిస్తాన్ కాశ్మీరులోని ఐదు వొంతులలో రెండు వొంతులు భూభాగాన్ని సాధించింది. ప్రపంచంలోని 8000 అడుగుల ఎత్తున్న మొత్తం 14 కొండలలో 5 కొండలు ఈ ప్రాంతంలోనే ఉన్నాయి. మిగిలిన మూడొంతుల భూభాగం భారత్ ఆధీనంలో ఉంది. ఎక్కువ జనసాంద్రత, సారవంతమైన భూమి భారత్ లో కలిసింది.
ఇతర వనరులు
వర్గం:భారత పాకిస్తాన్ యుద్ధాలు వర్గం:ఈ వారం వ్యాసాలు
యషస్విని సింగ్ దేస్వాల్
వ్యక్తిగత జీవితం, నేపథ్యం:
న్యూదిల్లీలో 1997 మార్చి 30న యశస్వినీ జన్మించారు. 15 ఏళ్ల వయసులో షూటింగ్‌ను ఎంచుకున్న ఆమె తిరిగి వెనక్కి చూసుకోవాల్సినవసరం  రాలేదు. ఏ ఏటికాయేడు కొత్త రికార్డులు సృష్టిస్తూ జాతీయ, అంతర్జాతీయ స్థాయిలో తిరుగులేని ప్రదర్శన చేస్తూ వచ్చారు. 2010లో న్యూ దిల్లీలో జరిగిన కామన్ వెల్త్ గేమ్స్‌ను చూసేందుకు తన తండ్రితో కలిసి వెళ్లినప్పుడు ఆమెకు షూటింగ్ పట్ల ఆసక్తి మొదలయ్యింది.
మౌళిక సదుపాయాల కొరత కారణంగా షూటింగ్‌ను క్రీడగా ఎంచుకున్న వాళ్లకు అనేక సమస్యలు ఉంటాయన్న విషయం దేశ్వాల్‌కు చాలా త్వరగానే అర్థమయ్యింది. అయితే వృత్తి పరంగా పోలీస్ అధికారి, అలాగే క్రీడల పట్ల ఆసక్తి చూపించే ఆమె తండ్రి దేశ్వాల్‌కు అన్ని విధాల మనస్ఫూర్తిగా మద్దతుగా నిలిచారు. ఆమె 10 మీటర్ల ఎయిర్ పిస్టల్ విభాగంలో తన కెరియర్‌ను ప్రారంభించగానే ఆమె ప్రాక్టీస్‌ కోసం పంజాబ్‌లోని పంచకులలో తమ ఇంట్లోనే సొంతంగా ఓ షూటింగ్ రేంజ్‌ను ఏర్పాటు చేశారు ఆమె తల్లిదండ్రులు. ఆమెకు ప్రముఖ అంతర్జాతీయ షూటర్, రిటైర్డ్ ఇన్సెక్టర్ జనరల్ టి.ఎస్.థిల్లన్ కోచ్‌గా వ్యవహరించారు. దేశ్వాల్ ఆమె తల్లిదండ్రులు తనపై ఉంచిన నమ్మకాన్ని నిజం చేస్తూ  2014లో పూణెలో జరిగిన 58వ జాతీయ షూటింగ్ ఛాంపియన్ షిప్‌లో 3 వేర్వేరు విభాగాల్లో 3 బంగారు పతకాలు సాధించారు.
అంతర్జాతీయ స్థాయిలో కూడా తన తన విజయ పరంపర కొనసాగించారు దేశ్వాల్. 2017 జూన్‌లో జర్మనీలో జూల్‌లో ఇంటర్నేషనల్ స్పోర్ట్ షూటింగ్ ఫెడరేషన్ ఐఎస్ఎస్ఎఫ్ ఆధ్వర్యంలో జరిగిన జూనియర్ వరల్డ్ ఛాంపియన్ షిప్‌లో స్వర్ణ పతకం సాధించి ప్రపంచ రికార్డును సమం చేశారు.
దేశ్వాల్ కేవలం తాను ఎంచుకున్న క్రీడారంగంలోనే కాదు, చదువు విషయంలోనూ చాలా సమస్యలు ఎదుర్కోవాల్సి వచ్చేది. ఓ వైపు వివిధ జాతీయ, అంతర్జాతీయ క్రీడా పోటీలకు ప్రాక్టీస్ చెయ్యడం, మరోవైపు చదువును ఎటువంటి ఆటంకాలు లేకుండా కొనసాగించాల్సి రావడం ఆమెకు చాలా కష్టమయ్యేది. మొదట్లో కేవలం ఆమెకు మాత్రమే కాదు ఆమెను వివిధ పోటీల్లో పాల్గొనేందుకు దేశ, విదేశాలు తీసుకెళ్లాల్సిన ఆమె తల్లిదండ్రులకు కూడా కష్టంగా ఉండేది.
వృత్తిపరమైన విజయాలు:
2012 నుంచీ దేశ్వాల్ షూటింగ్‌ను ప్రాక్టీస్ చెయ్యడం ప్రారంభించారు. 2014లో చైనా లోని నాన్జింగ్‌లో జరిగిన సమ్మర్ యూత్ ఒలంపిక్స్‌కు ఆమె అర్హత సాధించారు. ఆ పోటీల్లో ఆమె ఆరో స్థానంలో నిలిచారు.
జర్మనీలోని జూల్ నగరంలో 2016లో జరిగిన ఐఎస్ఎస్ఎఫ్ జూనియర్ వరల్డ్ కప్‌లో ఆమె రజతం సాధించారు. 2016లో అజర్బైజాన్‌లోని దక్షిణాసియా గేమ్ సాట్ క్వాబ్లాలో టీం విభాగంలో స్వర్ణం, వ్యక్తిగత విభాగంలో కాంస్యం సాధించారు.
2017లో జరిగిన ఐఎస్ఎస్ఎఫ్ జూనియర్ వరల్డ్ ఛాంపియన్ షిప్‌లో ప్రపంచ రికార్డును సమం చేసి స్వర్ణం సాధించారు. 2019లో రియో డీ జనేరో జరిగిన ఐస్ఎస్ఎఫ్‌ పోటీల్లో స్వర్ణం సాధించి 2021లో జరగనున్న ఒలంపిక్స్‌కు అర్హత సాధించారు.
2020లో జరిగిన ఐదవ ఇంటర్నేషనల్ ఆన్ లైన్ షూటింగ్ ఛాంపియన్ షిప్‌లో దేశ్వాల్ స్వర్ణం సాధించారు. కానీ ఆ ఈవెంట్‌ను నేషనల్ రైఫిల్ అసోసియేషన్ గుర్తింపు లేని ఆ ఈవెంట్లో పాల్గొనడాన్ని నేషనల్ రైఫిల్స్ అసోసియేషన్ మందలించింది. అయితే కోవిడ్ సమయంలో కేవలం ప్రాక్టీస్ కోసం మాత్రమే ఆ మ్యాచ్ ఆడారని, భవిష్యత్తులో ఎన్ఆర్ఎఐ మార్గదర్శకాలకు కట్టుబడి ఉంటారని ఆమె కోచ్ టీఎస్ థిల్లాన్ అన్నారు.
మూలాలు:
వర్గం:భారతీయ క్రీడాకారిణులు
జిహాద్
జిహాద్ (Jihad) అనగా ఆశయ సాధన కోసం శక్తివంచన లేకుండా నిర్విరామంగా కృషి చేయడం, పోరాడటం. దీన్ని కొంతవరకూ స్ట్రగుల్ అనే ఆంగ్ల పదంతో పోల్చవచ్చు. ఇంకా విస్తృతంగా చెప్పాలంటే నిరంతరం ఆశయాన్నే దృష్టిలో పెట్టుకొని దాని కోసం పధకాలు రూపొందిచడం, వాక్కు, వ్రాతల ద్వారా ప్రచారం చేయడం, అందుబాటులో ఉండే వనరులన్నీ వినియోగించుకోవడం, అనివార్యమైతే ఆయుధం చేపట్టి పోరాడటం, అవసరమైతే ఆ మార్గంలో ప్రాణాలు సైతం ధారబోయడం - ఇవన్నీ జిహాద్ క్రిందికే వస్తాయి. దైవ ప్రసన్నత పొందే సత్సంకల్పంతో ధర్మ పరిరక్షణ కోసం హింసా దౌర్జన్యాలను అరికట్టేందుకు చేసే ఇలాంటి పోరాటాన్ని 'జిహాద్ ఫీ సబిలిల్లాహ్' (దైవ మార్గంలో పోరాటం) అంటారు. ఇస్లాం మతంలో నాల్గవ స్తంభము జిహాద్. దీనిని గురించి పవిత్ర ఖురాన్ లో ఈ క్రింది విధంగా చెప్పబడింది.
జిహాద్ (ఆంగ్లం :Jihad : అరబ్బీ :جهاد ), ఒక ఇస్లామీయ పదజాలము (అరబ్బీ పదజాలము). జిహాద్ లో పాల్గొనువారిని "ముజాహిద్" (ఏకవచనం) లేదా "ముజాహిదీన్" (బహువచనం) అని పిలుస్తారు.
పద ఉపయోగం
జిహాద్ అనే పదము ముస్లిం సమాజములో ఒక సాధారణ పదము, కానీ ప్రపంచవ్యాప్తంగా ఈ పదము ఇస్లాం కొరకు "పవిత్ర యుద్ధం" (holy war on behalf of Islam) అనే భావంతో ఉపయోగింపబడుచున్నది. విశాల దృష్టితో చూసిన యెడల, ఈ పదము, హింస, అహింస అనే రెండు భావనలనూ కలిగివున్నది. దీని సాధారణ అర్థం " దైనందిన జీవితంలో చెడు, అన్యాయం, అణగార్పుకు వ్యతిరేకంగా పోరాడుతూ, ఇస్లామిక్ విలువలతో గూడిన స్వచ్ఛమైన సాధారణ జీవితం గడిపే విధము" అయిననూ ఈ పదము చర్చనీయాంశముగానూ వివాదాస్పదం గానూ ఉంది.
తైమూర్ లంగ్
తైమూర్ లంగ్, 14వ శతాబ్దానికి చెందిన టర్కో-మంగోల్ దండయాత్రలు చేపట్టిన వాడు. పశ్చిమ, మధ్యాసియా ప్రాంతాలను జయించాడు. ఇతను తనకు తాను "గాజీ" (పవిత్రయుద్ధం చేసేవాడు) అని ప్రకటించుకున్నాడు. కానీ ఇతను కేవలం తన రాజ్యకాంక్షను పూర్ణం చేసుకొనుటకు చెంగిజ్ ఖాన్ లా ఘోరమైన దండయాత్రలు చేపట్టాడు. ఇతను దండయాత్రలు చేపట్టిన రాజ్యాలు దాదాపు ముస్లింల రాజ్యాలే. అయిననూ ఇతను తన దండయాత్రలకు జిహాద్ అనే పేరు పెట్టుకుని ముస్లింలనే మట్టుబెట్టే మారణహోమం సృష్టించాడు.
ఇతర పఠనాలు
వర్గం:అరబ్బీ పదజాలము వర్గం:ముస్లింల విశ్వాసాలు
భారత్-పాకిస్తాన్ సరిహద్దు ఘర్షణలు
భారత్-పాకిస్తాన్ సరిహద్దు ఘర్షణలకు సంబంధించి కింది పేజీలు ఉన్నాయి
తిరువూరు మండలం
తిరువూరు మండలం, ఆంధ్ర ప్రదేశ్ రాష్ట్రములోని ఎన్టీఆర్ జిల్లాకు చెందిన ఒక మండలం.
కుడి ఎడమైతే (2021 వెబ్‌సిరీస్‌)
కుడి ఎడమైతే 2021లో విడుదలైన స‌స్పెన్స్ థ్రిల్ల‌ర్ తెలుగు వెబ్‌సిరీస్‌. పీపుల్ మీడియా ఫ్యాక్టరీ & పవన్ కుమార్ స్టూడియోస్ బ్యానర్ల పై టీజీ. విశ్వా ప్రసాద్ నిర్మించిన ఈ వెబ్‌సిరీస్‌కు పవన్ కుమార్ దర్శకత్వం వహించాడు. అమలా పాల్, రవిప్రకాశ్, రాహుల్ విజయ్ ప్రధాన పాత్రల్లో నటించారు. ఈ వెబ్‌సిరీస్‌ ట్రైలర్ ను 14 జూన్ 2021న, వెబ్‌సిరీస్‌ను 16 జూన్ 2021న ఆహా ఓటిటీలో విడుదల చేశారు.
కథ
ఆది (రాహుల్ విజయ్) నటుడిగా మారాలని కలలు కంటూ ఆర్థిక పరిస్థితులు సహకరించక పోవడంతో డెలివరీ బాయ్‌గా పనిచేస్తుంటాడు. దుర్గా గౌడ్ (అమలాపాల్) ఖైరతాబాద్ సర్కిల్ ఇన్ స్పెక్టర్. నగరంలో వరుసగా జరుగుతున్న పిల్లల కిడ్నాప్ కేసు గురించి ఇన్వెస్టిగేషన్ చేస్తుంటుంది. ఆది, దుర్గ వీరిద్దరి జీవితాల్లో ఫిబ్రవరి 29 న కొన్ని పరిణామాలు చోటు చేసుకుంటాయి. వీరిద్దరి జీవితాల్లో ఎలాంటి సన్నివేశాలు జరిగాయి ?? ఆది, దుర్గా ఎలా కలుసుకున్నారు ? వాళ్ళు ఆ సమస్యను ఎలా పరిష్కరించారు ? అనేదే మిగతా సినిమా కథ.
మూలాలు
వర్గం:2021 తెలుగు వెబ్​సిరీస్‌లు
నిఖత్ జరీన్
నిఖత్ జరీన్ (ఆంగ్లం: Nikhat Zareen) భారతీయ వర్థమాన మహిళా బాక్సర్. 2011లో అంటాల్యాలో జరిగిన AIBA ఉమెన్స్ యూత్ & జూనియర్ వరల్డ్ ఛాంపియన్‌షిప్‌లో ఆమె బంగారు పతకాన్ని సాధించింది. బ్యాంకాక్‌లో జరిగిన 2019 థాయిలాండ్ ఓపెన్ ఇంటర్నేషనల్ బాక్సింగ్ టోర్నమెంట్‌లో జరీన్ రజత పతకం కైవసం చేసుకుంది. 2015లో అస్సాం లో జరిగిన 16వ సీనియర్ ఉమెన్ నేషనల్ బాక్సింగ్ ఛాంపియన్‌షిప్‌ లో ఆమె స్వర్ణం సాధించింది.
2022 మే 19న ఇస్తాంబుల్‌ లో జరిగిన ప్రపంచ బాక్సింగ్ ఛాంపియన్‌షిప్‌ (2022 Women's World Championship) లో నిఖత్‌ జరీన్‌ స్వర్ణపతకం గెలిచింది. 52 కిలోల విభాగంలో ఫైనల్‌లో జిట్‌పాంగ్ (థాయ్‌లాండ్‌) పై 5-0 తేడాతో అద్భుత విజయం సాధించింది. ప్రపంచ ఛాంపియన్‌గా నిలిచిన తొలి తెలుగు అమ్మాయిగా రికార్డు నమోదు చేసింది. బాక్సింగ్ లో పతకం గెలుచుకున్న ఐదో భారత క్రీడాకారిణిగా నిఖత్ జరీన్ గుర్తింపు సాధించింది. మేరీకోమ్, సరితా దేవి, జెన్నీ ఆర్ఎల్, లేఖ కేసీ గతంలో పతకాలు గెలిచినవారిలో ఉన్నారు. 2022 నవంబరు 30న రాష్ట్రపతి భవన్‌లో రాష్ట్రపతి ద్రౌపది ముర్ము చేతుల మీదుగా అర్జున అవార్డు ను అందుకుంది.
వ్యక్తిగత జీవితం, నేపథ్యం
జరీన్ 1996 జూన్ 14న తెలంగాణలోని నిజామాబాద్‌ లో ఎండి జమీల్ అహ్మద్, పర్వీన్ సుల్త ానా దంపతులకు జన్మించింది. ఆమె కేవలం 13 సంవత్సరాల వయసులో బాక్సింగ్ ప్రారంభించింది. ఆమె బాక్సింగ్ ప్రయాణానికి తండ్రి పూర ్తి మద్దతు ఇచ్చాడు. జరీన్ తరచుగా బాక్సర్ మేరీ కోమ్ ను తన స్ఫూర్తి ప్రదాతగా భావించేది. హైదరాబాద్‌లోని ఏవీ డిగ్ రీ కాలేజీలో డిగ్రీ చదువుతున్న సమయంలో జలంధర్‌లో జరిగిన అఖిల భారత అంతర విశ్వవిద్యాలయ పోటీల్లో ఆమె బెస్ట్ బాక్సర్ ఛాంపియన్ షిప్ సాధించింది.
2009లో ద్రోణాచార్య అవార్డు గ్రహీత ఐవీ రావు ఆధ్వర్యంలో శిక్షణ పొందటానికి జరీన్‌ను విశాఖపట్నం లో స్పోర్ట్స్ అథారిటీ ఆఫ్ ఇండియా లో చేర్చుకుంది. ఒక సంవత్సరం తరువాత ఆమె 2010లో ఈరోడ్‌లో జరిగిన నేషనల్స్‌లో ఆమెను 'గోల్డెన్ బెస్ట్ బాక్సర్‌గా' ప్రకటించారు.
వృత్తిపరమైన విజయాలు
2010లో నేషనల్ సబ్ జూనియర్ మీట్‌లో జరీన్ తొలి బంగారు పతకాన్ని గెలుచుకుంది. 2011 టర్కీలో జరిగిన మహిళల జూనియర్, యూత్ వరల్డ్ బాక్సింగ్ ఛాంపియన్‌షిప్‌లో, ఫ్లై వెయిట్ విభాగంలో ఆమె తొలి అంతర్జాతీయ బంగారు పతకాన్ని సాధింఛచింది. జరీన్ టర్కిష్ బాక్సర్ ఉల్కు డెమిర్‌తో పోరాడి మూడు రౌండ్ల తరువాత 27:16 తేడాతో ఆమెపై గెలిచింది.
అయితే మరోసారి ఇటువంటి విజయాన్ని ఆమె సాధించలేకపోయింది. దీంతో 2013 ఉమెన్స్ జూనియర్ & యూత్ వరల్డ్ బాక్సింగ్ ఛాంపియన్‌షిప్‌లో ఆమె రజత పతకంతో సరిపుచ్చుకోవాల్సి వచ్చింది. తరువాత 2014 లో సెర్బియా లోని నోవి సాడ్‌లో జరిగిన మూడవ నేషన్స్ కప్ ఇంటర్నేషనల్ బాక్సింగ్ టోర్నమెంట్‌లో ఆమె బంగారు పతకం సాధించారు. జరీన్ 51 కిలోల విభాగంలో రష్యా కు చెందిన పాల్ట్సేవా ఎకాటెరినాను ఓడించింది.
2015లో అస్సాంలో జరిగిన 16వ సీనియర్ ఉమెన్ నేషనల్ బాక్సింగ్ ఛాంపియన్‌షిప్‌లో జరీన్ బంగారు పతకం సాధిచింది. 2019లో, కొన్ని సంవత్సరాల విరామం తరువాత, బ్యాంకాక్ లో జరిగిన థాయిలాండ్ ఓపెన్ ఇంటర్నేషనల్ బాక్సింగ్ టోర్నమెంట్‌ లో రజతం సాధించడం ద్వారా మరో అంతర్జాతీయ పతకాన్ని తన ఖాతాలో వేసుకుంది.
బల్గేరియాలోని సోఫియాలో జరిగిన 2019 స్ట్రాండ్జా మెమోరియల్ బాక్సింగ్ టోర్నమెంట్‌లో 51 కిలోల విభాగంలో ఫిలిపినో ఐరిష్ మాగ్నోను ఓడించి జరీన్ బంగారు పతకాన్ని సాధించింది. 2019 సంవత్సరం జూనియర్ నేషనల్స్‌లో జరీన్ స్వర్ణం సాధించి ‘ఉత్తమ బాక్సర్‌గా’ ఎంపికయ్యాంది. టోక్యోలో జరిగిన ఒలంపిక్స్‌ కు మేరీ కోమ్‌ ను ఎంపిక చేసినప్పుడు, తనను ఎంపిక చేయకపోవడంపై అసంతృప్తిని వ్యక్తం చేస్తూ మేరీ కోమ్‌తో తనకు పోటీ పెట్టాలని డిమాండ్ చేస్తూ సంచలనం సృష్టించింది. అయితే మేరీతో జరిగిన బౌట్‌లో ఆమె ఓటమి పాలయ్యారు.
జరీన్‌కు స్పోర్ట్స్ అథారిటీ ఆఫ్ ఇండియా టార్గెట్ ఒలింపిక్ పోడియం స్కీమ్‌లో భాగమైన వెల్స్‌పన్ గ్రూప్ పూర్తి సహాయ సహకారలను అందిస్తోంది. తన పట్టణం నిజామాబాద్, తెలంగాణకు అధికారిక రాయబారిగా నియమితులయింది.
2020లో జరీన్‌కు ఎలక్ట్రిక్ స్కూటర్, పదివేల రూపాయల నగదు బహుమతిని, అవార్డును క్రీడా మంత్రి వి. శ్రీనివాస్‌ గౌడ్‌, తెలంగాణ స్పోర్ట్స్ అథారిటీ నుంచి అందుకుంది.
2022 ఆగస్టులో బర్మింగ్‌హాం వేదికగా జరుగిన కామల్వెన్త్‌ క్రీడల్లో 48-50 కేజీల ఫ్లై వెయిట్ కేటగిరీ ఫైనల్‌లో ఉత్తర ఐర్లాండ్‌కు చెందిన బాక్సర్ కార్లీ మెక్‌నాల్‌ను ఓడించి బంగారు పతకాన్ని సాధించింది. ఆమె 2023 మార్చి 26న న్యూఢిల్లీలో జరిగిన మహిళల ప్రపంచ బాక్సింగ్ ఛాంపియన్‌షిప్స్ ఫైనల్‌లో 50 కేజీల విభాగంలో వియత్నాంకు చెందిన ఎన్గుయెన్ తై టామ్‌ పై 5-0తేడాతో గెలిచి రెండవ టైటిల్‌ను గెలిచింది.
ముఖ్యమంత్రి సత్కారం
<references group="1.https://timesofindia.indiatimes.com/sports/boxing/4-Indians-win-gold-in-AIBA-Womens-Youth-Junior-World-Championship/articleshow/8128801.cms?from=mdr [1] https://timesofindia.indiatimes.com/entertainment/events/hyderabad/this-silver-medal-at-thailand-open-is-a-huge-confidence-boost-for-me-ahead-of-the-world-championships-nikhat-zareen/articleshow/70410265.cms?from=mdr [2] https://timesofindia.indiatimes.com/sports/more-sports/athletics/athletes-deepthi-maheswari-nandini-presented-scooters/articleshow/78384648.cms?from=mdr [3] https://indtoday.com/boxer-nikhat-zareen-won-gold-medal-16th-senior-woman-national-boxing-championship-at-assam-indtoday-com/ [4] http://www.indiaboxing.in/boxerdetails.php?regno=8861 [5] https://www.thehindu.com/news/cities/Hyderabad/nikhat-zareen-packs-a-punch/article6935340.ece [6] https://sportstar.thehindu.com/boxing/womens-day-special-boxer-nikhat-zareen-mary-kom-olympic-qualifiers-trials/article31014865.ece [7] https://web.archive.org/web/20130929140417/http://www.firstpost.com/sports/indias-nikhat-zareen-wins-silver-at-youth-world-boxing-1140849.html [8] https://www.firstpost.com/sports/strandja-memorial-boxing-tournament-2019-nikhat-zareen-meena-kumari-devi-strike-gold-manju-rani-settles-for-silver-6114381.html [9] https://www.newindianexpress.com/sport/other/2020/aug/22/ive-decided-to-look-ahead-boxer-nikhat-zareen-starts-fresh-for-upcoming-asian-games-cwg-2186963.html [10] https://www.thehindu.com/news/national/telangana/nikhat-zareen-is-brand-ambassador-of-nizamabad/article6686616.ece [11] https://www.jagranjosh.com/current-affairs/nikhat-zareen-won-gold-medal-at-the-third-nations-cup-international-boxing-tournament-1389616914-1 [12]" responsive="" />
బ్రాండ్ ఎండార్స్‌మెంట్‌లు
2018లో, జరీన్ అడిడాస్‌తో బ్రాండ్ ఎండార్స్‌మెంట్ ఒప్పందంపై సంతకం చేసింది. స్పోర్ట్స్ అథారిటీ ఆఫ్ ఇండియా వారి ఒలింపిక్ పోడియం స్కీమ్‌లో చేరడానికి జరీన్‌కు వెల్స్పన్ గ్రూప్ మద్దతు ఇచ్చింది.
పంజాబ్ ఆర్థిక వ్యవస్థ
thumb|పంజాబ్ లో ముఖ్య ప్రదేశాలు పంజాబ్ లో అన్ని ప్రాంతాల మధ్య రోడ్డు, రైలు, విమాన మార్గం లాంటి రవాణా సౌకర్యాలున్నాయి. 1999-2000 గణాంకాల ప్రకారం అతి తక్కువ పేదరికం కలిగిఉన్న రాష్ట్రంగా భారత ప్రభుత్వం యొక్క పురస్కారాన్ని పొందింది. ఎకనామిక్ అండ్ స్టాటిస్టికల్ ఆర్గనైజేషన్ (ESO) పంజాబ్ రాష్ట్ర ప్రభుత్వపు గణాంకాలను నమోదు చేస్తుంటుంది. వివిధ ఆర్థిక, సాంఘిక గణాంకాలను అవసరమైన వారికి అందజేస్తుంటుంది.
2008 లో ప్రపంచ వ్యాప్తంగా చేపట్టిన సర్వే ప్రకారం పంజాబ్ భారతదేశంలో అతి తక్కువ ఆహార కొరత కలిగిన రాష్ట్రం.
వ్యవసాయం
పంజాబ్ అంటే ఐదు నదుల సంగమం అని అర్థం. ఇక్కడి నేలలు మంచి సారవంతమైనవి కావడంతో గోధుమలు బాగా పండిస్తారు. ఇంకా వరి, చెరకు, పండ్లు, కూరగాయలు కూడా బాగా పండిస్తారు. వ్యవసాయ రంగం పంజాబ్ యొక్క ఆర్థిక వ్యవస్థలో ప్రధాన పాత్ర పోషిస్తున్నది.